UNICEF:  Numri i vdekjeve tek fëmijët nën 5 vjeç ka rënë ndjeshëm
Mes të tjerash, kjo arritje i dedikohet edhe përdorimit të vaksinave
Rapori ve në dukje se në vitin 1960 vdisnin çdo vit rreth 20 milionë fëmijë të moshës nën 5-vjeçare. Kjo shifër ka rënë me shpejtësi, në më pak se gjysmën e saj. Fondi i OKB-së për Fëmijët, ia atribuon këto përmirësime të rëndësishme disa ndërhyrjeve kyçe të mbijetesën e fëmijëve. Për shembull, në raport thuhet se të gjitha vendet e Afrikës Nën-Sahariane që u përfshinë në studim, kishin zgjeruar përdorimin e rrjetave të spektatura me insekticide, një mjet i rëdësishëm për ndalimin e malaries. Në 47 vende të të botës, ku 95 për qind e vdekjeve ndodhin për shkak të fruthit, thuhet se është shtuar përdorimi i vaksinave, duke çuar në pakësimin e numrit të vdekjeve. Në raport thuhet se ushqyerja vetëm me gji e foshnjeve është përmirësuar ndjeshëm në 16 vende të Afrikës Nën-Sahariane, duke çuar në një numër më të vogël vdekjesh. Por, redaktorja e raportit, Kathrin Langevin-Falkon, thotë se ndërsa ka patur përparim në një sërë fushash, ka patur rënie në disa të tjera. Raporti thekson se ritmi më i lartë i vdekjeve të fëmijëve të moshës nën 5 vjeçare ndodh në vendet e përfshira në konflikte, ose në vendet ku është përhapur virusi HIV. Shefi për Shëndetësinë dhe Ushqyerjen i UNICEF-it, Peter Salama, thotë se numri i vdekjeve mundet të pakësohet ndjeshëm, duke kombinuar për shembull, dhënien e vitaminës A gjatë fushatave të vaksinimit për poliomelitin dhe fruthin. Përveç mbijetesës, raporti thotë se është bërë gjithashtu përparim në arsimimin e fëmijëve, në barazinë gjinore mes vajzave dhe djemve, si dhe në mbrojtjen e fëmijëve. Në raport thuhet se numri i fëmijëve të moshës së shkollës fillore, të cilët nuk shkojnë në shkollë, ka rënë me rreth 20 për qind dhe një numër i madh vajzash po ndjekin tani shkollën. Në raport thuhet se praktika e dëmshme për gjymtimet gjenitale të vajzave vazhdon të jetë tepër e përhapur, por ka rënë gjatë 15 vjetëve të fundit; po ashtu, edhe martesat në moshën e fëmijërisë po bëhen më pak të zakonshme.//lk